钦定古今图书集成/明伦汇编/氏族典/第035卷 > 《廖用贤尚友录》 > 龚夬
## 钦定古今图书集成/明伦汇编/氏族典/第035卷 > 《廖用贤尚友录》 > 龚夬

按《宋史龚夬传》：“夬字彦和，瀛州人。清介自守，有重名，
进士第三，签书河阳判官。从曾布于瀛。绍圣初，擢监
察御史，以亲老求通判相州，知洺州。徽宗立，召拜殿
中侍御史。始上殿，即抗疏请辨忠邪。时章惇、蔡卞用
事，夬首论其恶，又论蔡京奸罪，于是三人者皆去。又
上疏乞正元祐后册位号，及元符后不当并立书报”
闻。已而《元祐后册》再废，言者论夬首尾建言，诏削籍，
编管房州，继徙象，又徙化徒步。适贬所，持扇乞钱以
自给，逢赦令得归。政和元年卒，年五十五。绍兴元年，
赠直龙图阁。六年，再赠右谏议大夫，官其后二人。